**Таҳлили мисоли алоҳида: таҳияи ташаббусҳое, ки барои рушди гуманитарӣ ва иҷтимоӣ равона шудаанд, Ҳиндустон**

|  |
| --- |
| *“Буҷет дар низоми бюрократӣ аз ҷониби гуруҳи хеле ками одамон таҳия мешавад.*  *Агар раванд дониста шавад, монополияро метавон шикаст.”.* |
|
|  |
| M.Д. Мистри, ДИША |

**1. Пешгуфтор**

|  |  |
| --- | --- |
| Ҳиндустон яке аз бузугтарин кишварҳои демократии дунёст, вале ба ҳукмати он лозим меояд бо мушкилоте даргир бошад, ки ба бенавоӣ, тавонмандии ниҳодии паст ва равандҳои мураккаби демократӣ дар давлат марбутанд.  Раванди коркарди буҷет, масалан, бояд чӣ барои ҳокимияти қонунгузор ва чӣ барои ҷомеаи васеъ шаффоф бошад, аммо дар зиндагии воқеӣ, раванди буҷетӣ ба андозаи зиёд мураккаб аст, ки ба аксарияти шаҳрвандон имкони комилҳуқуқона дар он иштирок карданро намедиҳад. Дар натича қарорҳои муҳими сиёсӣ бе назардошти андешаи онҳое қабул мешаванд, ки бештар ба онҳо дахл доранд ва ба хусус камбизоатҳо. |  |
|

Ташаббуси Рушди Гуманитарӣ ва Иҷтимоӣ (DISHA) – ташкилотест,соли 1985 таъсис ёфтааст. Вазифаи он ташаккул ва муттаҳид намудани кормандони соҳаи ҷангалпарварӣ ва таҳкими иқтидори созмонҳои маҳаллие буд, ки мушкилоти сокинони бумиро ҳал мекунанд. Шурӯъ аз соли 1992 DISHA ҳамчунин ба масоили сиёсати сатҳи давлатӣ тавассути гузаронидани таҳлил ва таҳияи сиёсат машғул аст. Иттилоотонии муваффақи ҷомеа, таъсиси институтҳо дар ҷамоатҳои бенаво, пуштибонӣ аз манфиатҳои шаҳрвандон дар доираҳои сиёсӣ аз аҳамияти хоси фаъолияти DISHA шаҳодат медиҳад ва бовариро ба ин ташкилот бештар мекунанд.

DISHA дар барномаҳои омӯзишиаш ва дар таҳлили буҷетӣ манфиати шаҳрвандони камбағалро ба таври хеле возеҳ баён мекунад. Ташкилот моддаҳои хароҷоти буҷетро омӯхта, аз ҳукумат дар бораи он ҳисобот талаб мекунад, ки чӣ тавр таъмини молӣ дар мубориза бо қашшоқӣ мусоидат менамояд

Бо назардошти он, ки DISHA миёни камбизоатон ба таври васеъ маъруф аст, ташкилот ибрози афкори худро дар назди ҳукуматҳо зарур медонад ва ба дигар гуруҳҳое, ки барои адолати иҷтимоӣ дар Ҳиндустон талош мекунанд, мусоидат менамояд. Ба онҳо иттилооти заруриро медиҳад, то ки барои баробарӣ ва ҳифзи ҳуқуқҳои иҷтимоӣ пурсамар ҷаҳд кунанд .

Дар ин мисоли мушаххас мо фаъолияти DISHA-ро оид ба таҳияи буҷет дида мебароем ва дар бораи он ҳикоят мекунем, ки чи тавр DISHA ба дигар ташкилотҳо барои изҳори рағбат ва тақвияти зарфияти мустақилона анҷом додани чунин корҳо мусоидат намуд. . Дар ин мисол аз таҷрибаи нахустини буҷетсозиамон ва чи тавр ба ин фаъолият ҷалб намудани дигар ташкилотҳо нақл мекунем

**2. Таърихи DISHA**

«Анализи буҷет: барои фаъолони ҷомеа олоти муқтадир аст ». М.Д. Мистри, DISHA. 1999 . [ин бахш, Бахши – 2. Таҳлили мисоли мушаххас дар шумораи июлии маҷаллаи *Change Exchange* дар соли 1999нашр шуда буд. Муаллифонаш хатмкунадагони муассисаи таълимии «Advocacy Institute». Дар аввал ин эссе дар доираи лоиҳаи «Advocacy Learning Initiative» (ALI), ки онро «Advocacy Institute» ва «Oxfam America» иҷро менамуданд буд. Маводи ALI соли 2000 ба табъ расиданд.]

DISHA зарурати гузаронидани таҳлили буҷетро ҳангоми талоши қарори ҳукамат оид ба баланд бардоштани дараҷаи баргадонидани қарзҳои 1 миллион зан- ҷамъоварони баргҳо аз ҷамоти Тенду дарк намуд. Кор ба танзими ҳуқуқҳо оид ба замин барои заминдорони маҳаллӣ ва ҳамчунин дигар масъалаҳои беҳтар намудани маишати ҷамоаи сокинони бумии қаламрави штати Гуҷарат дар ғарби Ҳиндустон алоқаманд буд. Бо ҳар қадами навбатӣ мо аэҳсос менамудем, ки агар дар бораи маблағҳои сарфнамудаи ҳукумати марказӣ ва маъмурияти ин штат маълумот надошта бошем, ҳимояи манфиатҳои рушди ҷомеа ба таври бояду шояд мушкил аст. Ниҳоят, ба дарки он расидем,ки таҳлили буҷети штатро омухтан лозим аст

Як калимаи “буҷет” кофист, ки шавқи аксар фаъолони ҷомеаро бедор созад. Ва мо низ истисно набудем. Муҳокима ва омузиши буҷетҳои давлат ва штатҳо кори олимон ва муҳақиқон аст. Барои фаъолони ичтимоӣ ин соҳа “қаламрави бегона” аст. Аммо мо ба хулосае омадем, ки таҳлили буҷет барои ҷамоаҳо воситаи муқтадирест, ки метавонанд онро ҳангоми гуфтушунидҳо ва баҳсҳо бо ҳукумат истифода баранд

.

*Таҷрибаи мо дар таҳлили буҷет*

Вазифаи аввали мо аз ба даст овардани нусхаи ҳуҷҷати буҷет иборатмбуд. Барои ин вақти зиёде сарф шуд, чунки намедонистем онро дар куҷо ҷустуҷу намоем. Аввал мо ба департаменти молия идораи штат муроҷиат намудем. Новобаста аз он ки ин ҳуҷҷати кушода аст, онҳо аз додани он саркашӣ карданд. Сонӣ, мо донистем, ки кормандони дафтардории идора дар ивази мукофот ин ҳуҷҷатро додан метавонанд, вале танҳо вақте фурухтан метавонанд, ки муҳокимаи он қариб ба охир расидааст. Дар ниҳояти кор мо аз ҳама роҳи осони гирифтани нусхаи дар баррасӣ гузошташудаи буҷетро аз тариқи вакилони халқ, вақте лоиҳаи буҷет ба маҷлиси қонунгузории штат пешниҳод мешавад, пайдо намудем. Ва ҳамин тавр ҳам кардем

Бароям ҳайратовар буд, ки буҷети штат ва ноҳияҳо ҳуҷҷатҳои хеле аҷибанд. Онҳо на танҳо ҳовии арқоманд. Дар онҳо аз нияти ҳокимон, сиёсат ва ҳамчуни тақсими сарватҳои молие, ки барои ташаккули қитъаҳои бойю камбағал ва гуруҳҳо дар дохили штат сухан меравад .

Рақамҳои буҷет як олам маълумотанд. Коршиносе, ки таҷриба таҳлили буҷет дорад афзалиятҳои махфии ҳукуматро пай мебарад. Онҳо метавонанд барои коҳиши нодорӣ ё таъмини фарзандони оилаҳои бенаво ба таълими ибтидоӣ, сохтмони лулаи об дар деҳот ё муассисаҳои тиббӣ дар минтақаи алоҳида манфиатдор бошанд.

Воқеан, барои соҳиби чунин малакаву маҳорат шудан вақт металабад. Вақте бори аввал ҳуҷҷатҳои буҷетиро дидем раҳгум задем. Аввал маълумотро ба категорияҳо ҷудо намудем. Кори хеле тоқатфарсо буд. Аммо дигар роҳ надоштем, зеро мо маълумоти заруриро меҷустем . Сипас, низоми мусоҳибавии идораи штатро фаҳмидан лозим буд. Минбаъд мехостем ба дурустии таҳлиламон оид ба рақамҳо боварӣ ҳосил намоем – Барои аз байн бурдани хатоҳои субъективӣ, сохтани низоми аз хатоҳои тасодуфӣ ҳифозатшуда ва такрор накадани иштибоҳоти қаблӣ вақи илвагии зиёде сарф шуд. Ниҳоят мо омода будем, ки талиламонро нашр намоем. Онро мо “ Муносибати ноодилона ба ҷамоатҳои маҳаллӣ” номидем.

Ин нахустин кушиши тақдими чунин таҳлил аз ҷониби гуруҳи ҷамъиятӣ буд: аз ин ру мо амиқ андеша кардем, ки чиро ба ин ҳуҷҷат ворид намоем. Бо нишон додани он, ки мардуми камбизоат аз сиёсати буҷетӣ дар канор мемонанд ва чи тавр ин сиёсат ба онҳо таъсири манфӣ мерасонад, мо қарор додем, ки стратегияи рушдро муайян намоем

. Арқоми буҷетро бо диққат таҳлил намуда, ба 172 хатои математикӣ дар 22 ҳуҷҷати буҷетӣ ишора намудем. Мо ҳамчунин масъалаҳои марбут ба“наҷасҳо”, занон, ҷамоаҳо ва кишоварзонро матраҳ намудем .

Мо ҳамчунин дар бораи он фикр намудем, ки чи тавр диққати аъзои интихобшударо ба мулоҳизаҳоямон, ки бояд дар миёни ғарами коғазҳои ҳар руз аз ҷониби ҳукумат дар вақти шуниди буҷет воридшаванда. тафовут дошта бошанд, ҷалб намоем. Мо тасмим гирифтем ки мулоҳизаи муъҷаз- хадди аксар дар ҳаҷми шаш саҳифа омода намоем. Ин мулоҳизаро ба вазорату корхонаҳО, расонаҳо, муассисаҳои тадқиқотӣ ва ҳамчунин ташкилотҳои ихтиёриён-фидокорон фиристода ҷавобро интизор шудем .

*Аксуламал ба таҳлили беҷетии мо*

Санади «Муносибаии ноодилона нисбат ба ҷомеаҳои маҳаллӣ» ҳангома барпо намуд.Саҳифаҳои рузномаҳо аз сарлавҳаҳо дар бораи он, ки ҳукумат дар ҳисобу китоб ба хато роҳ додааст, пур шуд. Вазири молия дар ҳоли ногуворе монд. Ёвари ӯ бо суоли “чи тавр ин хатоҳоро ёфтед?” ба идораи мо омад. Партияи ҳоким ва мансабдорон ғофилгир шуда буданд: ба онҳо хабар расида, ки касе аз берун ба ҳуҷҷатҳои буҷет мароқи зиёд зоҳир менамояд. Ҳизбҳои мухолифин барои ибрози норозигиҳои худ аз мулоҳизаҳои мо истифода мекарданд

Ҳамаруза қабл аз шуруи муҳокимаҳо мо мулоҳизаҳои нав омода намуда ба аъзои маҷлис пешниҳод мекардем. Бисёре аз онҳо саргарми мулоҳизаҳои мо мешуданд. Онҳо муштоқи он буданд, ки ҳар чи зудтар мулоҳизаҳоро бигиранд, то ки далелҳои худашонро бисозанд ва ба ҳукумат фишор оваранд .

Ҳар узви ассамблеяи штат бо сабабҳои зер мулоҳизоти моро муфид медонист :

* Мулоҳизаҳои мо дар ассамблея мубоҳисаҳои буҷетиро барпо мекарданд. Мо онҳоро бо таваҷҷуҳ ба сатҳи донишҳои аъзои маҷлис бо забони маҳаллӣ омода мекардем ва азин ру. онҳо дар раванди муҳокимаи буҷет бартарӣ доштанд
* Аъзои хукумат ба масъалаҳо дар ассаблея пайдошаванда бештар ҳассос шуданд .

Муҳокимаи буҷет хеле тезу тундар ва асосноктар шуд,ки дар навбати худ вазиронро маҷбур намуд далелҳоро шарҳу эзоҳ диҳанд ва мансабдорони ҳукуматӣ чораҳо биандешанд

* Вазъи камбағалон бори аввал муҳокима мешуд:ҷавоб гуФтан ба саволҳо шуруъ шуд; мубоҳисаҳо мутобиқ ба мавзуъҳо шуданд
* Дар долонҳои ҳукумат ташкилоти моро медонистагӣ шуданд. Барои мо дастрасӣ ба мансабдорон, вазирон, намояндагон ва расонаҳо осонтар шуд . Моро гарм истиқбол мекарданд ва дар муносибати онҳо таккабури собиқ камтар мешуд;баъзан дилгармиҳояшон низ эҳсос мешуд. Ҳамаи ин ба мо дар ҳал намудани мушкилоти шаҳрвандон хеле кумак мекард

Эъродҳои мо ба андозае машҳур шуданд, ки бисёре аз Аъзои Маҷлиси Қонунгузор аз мо хоҳиши гузаронидан курсҳои омузишӣ оид ба таҳили буҷетро тақозо намуданд. Баъзеҳо шуруъ намуданд шахсан ба идораи мо муроҷиат карданро. Бархе барои маълумоти нав, баъзе барои шарҳи чизе ва нишон додани ҳақиқати пардапушшуда дар санадҳои буҷетӣ муроҷиат мекарданд

Мулоҳизаву эъродҳои мо асоси мубоҳисаҳо оид ба ҳаёти ҷамоатҳои маҳаллӣ шуданд. Дар ҳизбҳои сиёсии мухталиф ва миёни фаъолони иҷтимоӣ симои мусбати ташкилоти мо эҷод шуд :

* Мо ташкилоти зеҳнан омодаи талошҳо ва шиорпароканиҳои мутантан набудем Силоҳи мо икониятҳои ақлонӣ буд, то ки адешаҳоямонро, бо ифода аз “истилоҳоти муқаддас”е. ки ҳукуматиҳо истифода мебаранд, иброз намоем
* Барои мансабдорони ҳукмат роҳи дигаре набуд ба ҷуз қабули далелҳои мо,ки дар асоси факту рақамҳои аз худи ҳукумат гирифташуда буданд.

*Аҳамияти таҳлили бучет барои ҷамоатҳои маҳаллӣ*

Ман итминон ҳосил намудам, ки таҳлили буҷет василаи хеле тавоност. Табиист ки фарқ байни таҳлили илмӣ ва ҳолатҳои ҷудогона,ки дар ҷамоати маҳаллӣ ҷо доранд,вуҷуд дорад :

* Таҳлили мо дар зоти худ низоъбарангезтар аст ва барои аз ҳукуматдорон талаб намудани шарҳу эзоҳ ҳангоми шунидҳои буҷетӣ доир ба масоили нодорон таҳия шудааст
* Таҳлили мо ҳамчунин ба рушди музофот равона шудааст. Мо махсус таъкид намудем, ки маблағҳои аз чониби сарварони алоҳида ҷудошуда, бояд ба камбағалон фоида биоваранд ва ҳамчунин аз ноҷоизии вайрон шудани мувозанат бо иллати тақсими нодурусти сарватҳо ва сиёсати фискалии нодуруст ёдрас намудем

Мо аз таҳлили буҷет чанд сабақи муҳим бардоштем :

* Пул ба суйи онҳое меравад, ки ҳокимият доранд. Пулдорон нороҳат мешаванд,вақте созмонҳои ғайриҳукуматӣ савол медиҳанд ва ҳисобот талаб мекунад, ки чаро одамон ҳаққи ҳалолашонро нагирифтанд
* Ба шарофати таҳлили мо мувозанати ҳукумат такон хурд. Умуман ТҒҲ ва ташкилотҳои ихтиёриён хеле ба нудрат масъалаҳо марбут ба “ҳукуматро” ба миён мегузоштанд. То вақтҳои наздик нақши онҳо маҳдуд буд- онҳо аз давлат ё “маблағ”мегирифтанд ё “иттилоот”. Тавассути таҳлили буҷет гуруҳ ба унвони шарик дар ташаккулдиҳии буҷет баромад намуда, давлатро барои ҷамъовари иттилоот ва онро бо шаҳрвандон боҳам диддан, маҷбур месозад
* Буҷетро гуруҳи майдаи мансабдорон месозанд. Барои нигоҳ доштани монополияи худашон, асрорашонро ифшо кардан намехоҳанд. Агар дигарон огоҳ шаванд,ки раванди таҳияи сандҳо буҷетӣ чи тавр ба роҳ монда шудааст, мансабдорон аз ин инҳисор маҳрум мешаванд . ТҒҲ бояд бо ин раванд ошно бошанд мешавад .

* Қабл аз шуруъ ба таҳлили буҷет мо ба намояндагони интихобшуда ба савол муроҷиат намудем. Бисёр вақт аз барқарор намудани тамос бо мо сарфи назар карданд, бо мо беэътиноӣ намуда ишора карданд, ки ба одамони сари қударат мо лозим нестем. Аммо рузе расид, ки аз ҳама бештар “меҳмони олиқадр” шудем ва хусусан дар марҳилаи шунидҳои буҷетӣ. Мо ҳис кардем, ки мавзуи мубоҳисаро дар ассамблея мо муайян мекунем ва ҳатто худамон буҷетро ташаккул медиҳем
* Азбаски мо ташкилоти ҷамъиятӣ ҳастем, танқиди ҳукумат дар масъалаи буҷет метавонад боиси он гардад,ки мо нақши ҳизби ҳоким ё Шурои қонунгузор ё мансабдоронро иҷро менамоем. Агар мо ҳукуматро барои кори хубаш тамҷид намоем аз чашми боварии ҷомеа меуфтем. Аз ҳамин сабаб, мо ҳамеша вақте оид ба буҷет барои намояндагони интихобшуда мулоҳизот менавиштем, кормандонамонро дар мадди назар доштем .
* Ҳангоми муҳокимаи масъалаҳои рушди ҷамоат аз ҳисоби иттилооти воқеӣ далелҳои мо дорои аҳамият мешуданд. Таҳлили буҷет ҳамчунин барои васеъ шудани дидамон,интихоби дурусти мавзуъҳо ва ба онҳо тамакуз намудан имкон дод,

Таҳлили буҷет маҳдудиятҳои худро дорад. Мо барои тамоми фаъолияти ҳукумати штат танҳо тавассути таҳлили буҷет шарҳу эзоҳ ёфтан наметавонем. Бо вуҷуди ҳама ин раванд дар ҳақиқат барои сарфаҳм рафтан ба бисёр масъалаҳое, ки шаҳвандон дучор меоянд, мусоидат намуд .

**3. Қадамҳои оянда:ҷалби боқимондагон**

Бо назардошти он чи гуфта шуд, DISHA тасмим гирфт,ки ба дигар фаъолон ва ташкилотҳое,ки ба масъалаҳои таъмини адолати иҷтимоӣ машғуланд, ба таври айёнӣ нишон диҳад, ки чи тавр огоҳ будан аз тақсими сарватҳои молиявӣ аз ҷониби ҳукумати штат метавонд самаронокии кори ташкилоти ҳомии манфиатҳои шаҳрвандонро таҳким бубахшад..Барои ин DISHA барои ҳомиёни ҳуқуқ ва фаъолон барномаи таълимӣ таҳия намуд. Дар ин барнома масъалаҳои гуногуни марбут ба кабизоатон шомил буданд, аз ҷумла, ғизои иловагӣ, ҳуқуқи “махавҳо” (наҷасҳо)дар Деҳлӣ , манфиатҳои занон ва кудакон ва ғ.. . Стратегияи DISHA аз он иборат буд, ки шавқмандиро барои тафтиши таъминоти молии штат бедор намояд ва сипас дар пайдо намудани маҳорату малакаҳо барои гузаронидани таҳлил мусоидат намояд

DISHA интхобро сари ТҒҲ-е қарор дод, ки ба гузаронидани таҳлили буҷети штат аз қаринаи фаъолияти касбиашон, қодирандт . DISHA бо маводи нашр намудаи онҳо, бо ҳисоботҳои солонаи фаъолиятаашон шинос шуд, то ки дурнамо ва он мушкилотеро муайян намояд, ки дар корашон эҳимоли бархурд доранд . Сипас, DISHA буҷети штатеро, ки ТҒҲ он ҷо кор мекунад, таҳлил намуд, то дарк намояд ки чи тавр сиёсати буҷетӣ ба масоиле, ки онҳо машғуланд ва чи тавр маблағҳои буҷет тақсим мешаванд . Ташкилотҳо зуд дарк карданд, ки иттилооти дар натиҷаи таҳлили буҷет ҳосилшуда метавонад воситаи пурзуре дар гуфтушуниду мубоҳисаҳо бо ҳукумат бошанд

Шавқу рағбати ТҒҲ ба иттилоот оид ба буҷет бедор шуд ва DISHA пешниҳод намуд, ки барои роҳбарони ташкилотҳо куси омузишӣ гузаронда шавад. Таваҷҷуҳи махсус ба сарварони ташкилотҳо буд, зуро DISHA бар он умед мебандад, ки маҳз роҳбарон дар сиёсати ташкилоти худашон дигаргунӣ ворид менамоянд ва барои ҳамин ҳам ба масълаҳои буҷет машғул хоҳанд шуд . Бо назардошти он,ки аксари фаъолон чи тавр кор кардан бо додаҳои омор дар санадҳои буҷетиро намедонанд, қисми бештари курс ба он равона шудааст, ки иштирокчиён шарҳу тафсир додани рақамҳоро ёд бигиранд Қисми дуюми машғулиятҳои таълимӣ ба фаҳмиши низоми муҳосибавӣ дар Ҳиндустон бахшида шудааст, то ки иштирокдорон ба таъмини молиявии буҷет дар қаламрави штатҳояшон сарфаҳм раванди. Низоми бухгалтерии Ҳиндустон хеле печида аст ва иштирокчиёнро барои сарфаҳм рафтан ба арқом дар санадҳои буҷетӣ зарур аст, ки бо нозукиҳои он ошно бошанд .

DISHA иштрокчиёнро хондани санадҳои буҷетӣ нишон дод. Агар ташкилот ба он сарфаҳм меравад, ки пул барои чӣ сарф мешавад, дар ҳолати мақсаднок сарф нашудани онҳо метавонад мансабдори департамет, намояндаи администратсияи ноҳия ё вакили интихобшударо сари масъалаи масъулиятшиносӣ даъват намояд. DISHA бисёр вақт бо ҷамоатҳое дар тамос буд, ки бояд аз буҷет кумак мегирифтанд, то ки қонунӣ будан ва самаранокии истифодаи маблағҳо ва хидматрасониҳои пешниҳодшударо тафтиш намояд. Ин фаъолият кушода ва сода буд ва якҷоя паҳн намудани ин таҷриба осон буд. Бинобар ҳамин омузонидани дигар гуруҳҳое, ки ба таҳлили буҷет дар штатҳои маҳалли сукунаташон шуруъ карданд, имконпазир шуд . То ҳоли ҳозир DISHA сесияҳои таълимӣ барои ТҒҲ дар штатҳои Тамил Наду, Раҷастан и Махарашта, ҳамчунин барои зиёда аз 50 гуруҳ дар Непале гузарондааст. Алҳол тамоми ин ТҒҲ мустақилона фаъолият мекунанд

DISHA ҳамчунин машғулиятҳо чоррузаи интенсивӣ барои онҳое мегузаронад,ки дар машғулиятҳои якруза иштирок кардаанд ва акнун хоҳиши малакаи бештар касб кардан доранд . Дарсҳо дар дафтарҳои кории худи DISHA мегузаранд; аввал семинари дуруза оид ба таснифи додаҳо дар санадҳои буҷетии ҳукумат мегузарад. Ду рузи дигар барои шарҳи додаҳо ва таҳия намудани ҳисобот оид ба он мегузарад,ки ташкилот чи пайдо кард ва ин хулосаҳо чи аҳамият хоҳанд дошт . Дар тули 4 руз иштирокчиён ба таснифи додаҳо машғул мешаванд. Дар ҳамин ҳол, ба ҳеҷ ваҷҳ ба хато роҳ надоданро меомузанд, ҳатто агар тафтиши ҳазорон банду моддаи мухталиф ҳам лозим ояд ва барои роҳ надодан ба фактори иштибоҳи одамӣ кор дастӣ анҷом дода мешавад. Ба онҳо тафиш намудани санадҳои буҷетии корхонаҳо гуногун лозим меояд ва ин кори осон нест. Барои иҷрои ин кор ниёз ба гуруҳи коршиносони сабур ва моҳир аст .Чун аз уҳдаи вазифаҳои гузошта шуда бармаданд , он гоҳ натиҷаи кори онҳо василаи муқтадире барои назорати тамоми ваъдаҳои ҳукумат оид ба рушди иҷтимоӣ ва ҳимояи ҳуқуқҳои инсон мешавад . Ин беҳтарин шохис( индикатор) аст, зеро аз он шаҳодат медиҳад, ки то кадом андоза ҳукумати миллӣ ва идораҳои маҳаллӣ маблағгузориро барои фаъолиятҳои матлуб ва гуруҳҳои ҳадафманд дуруст истифода мебаранд . DISHA барои 25 ташкилот дар Ҳиндустон ва Непал курсҳои таълимии муҳлаташон дарозтар ҳам гузаронд.

Пас аз курсҳои омузиши DISHA, ин ТҒҲ дар ҳар ҷо ки роҳат бошад , мустақилона таҳлили буҷет мегузаронанд, вале DISHA ҳамеша барои ҷавоб ддан ба саволҳои онҳо оид ба сарчашмаи додаҳо, шарҳ ё таснифи онҳо омода аст .

То оғози соли1999 ҳаҷми кор дар соҳаи таҳлили буҷет дар штатҳои мухталифи Ҳиндустон ба андозае афзуд, ки дар назди DISHA ва се ташкилоти дигар зарурати гузаронидани семинарҳо барои се гуруҳе, ки ба ин фаъолият дар сатҳи минтақа машғуланд, ба миён омад . Чорабинии мазкур тирамоҳи соли 1999 баргузор гардид. Дар он намояндагони якчанд штат ва ҳамчунин шунавандагон аз се кишвари хориҷӣ иштирок карданд.. Ин вохурӣ майдони хубе барои табодули таҷрибаҳо шуд, ки дар ҳисобот инъикос ёфтааст ва б аон дар сомонаи Лоиҳаи Байналмилалӣ оид ба Сохтани Буҷетҳо метавон шинос шуд. <http://www.internationalbudget.org/resources/library/goaworks.pdf>.

Натиҷаи ин вохурӣ ҳамчунин санади шартномаи байнидавлатӣ оид ба ташаббуси таҳлили буҷети Ҳиндустон дар сатҳи миллӣ шуд. Ин ташаббус номи “ Мардум чунин мешуморанд, ки”\*-ро гирифт («People’s Bias»). Проект ба он равона шуда буд,ки дар сар то сари кишвар таҳлили буҷетҳои ҳамаи штатҳо гузаронда шавад, вале кор бо сабабҳои ҳаҷм ва зарурати таснифи додаҳо, ки аз бахшҳо давлатӣ меомад,бо суръат пеш намерафт. Семинари дуруза барои мусоидат дар паҳн намудани иттилооти буҷетӣ ба нақша гирифта шуд.

**4. Хулосаҳо**

Таърихи рушди DISHA ба сифати гуруҳи таҳлилгари буҷет дар зоти худ мунҳасир ба фард аст, зеро ташкилот фаъолияти худро тамоман аз дигар соҳа шуруъ карда буд. Ин бори дигар он фарзияро тасдиқ мекунад,ки сарфи назар аз навъи фаъолият, ташкилот метавонад аз таҳлили буҷет манфиат бубинад. Он чи талаб мешавад хоҳиши таҷрибаи дилхоҳ ба даст овардан аст . Гузашта аз ин, хукмат ба ташкилоте, ки таҳлили ҷиддӣ мегузаронад, бо назари эҳтиром нигоҳ мекардагӣ шуд. Ҳокимият дар ҳалли мушкилоте, ки DISHA пушти ҳимояи он аст. ба бештар таваҷҷуҳ намудан шуруъ намуд.

.

Модели DISHA боз аз он ҷиҳат марғуб аст, ки аз ибтидо ташкилот танҳо тамаркузи маҳз дар таҳлили буҷет надошт , балки омузонидани шумораи бештари имконпазири ташкилотҳо буд – то ки онҳо тавонанд дар штатҳои худ ба ин кор машғул шаванд. Ба шарофати ҳамин аст, ки таҷрибаи DISHA ва хулосаҳои гирифташуда, дар тамоми минтақаҳое таъсир доранд, ки намояндагиҳои он мавҷуданд. Дар чунин кишвари паҳновари демократие чун Ҳиндустон, фаъолиятҳои ба таҳкими шаффофият ва зерҳисобият равонашуда бояд дар сатҳҳои гуногун ва минтақаҳои гуногун арзи вуҷуд намоянд, то ки шароит барои дигаргуниҳо дар сатҳи миллӣ фароҳам оварда шавад .

Барои дарёфти маълумоти иловагӣ муроҷиат намоед

M.Д. Мистри, Директори Маркази “PATHEY” оидба таҳлили буҷет

5, Mangaldeep Flats

Near Parikshit Bridge

Gandhi Ashram Post

Ahmedabad 380 027

INDIA

Email: disha@ad1.vsnl.net.in Phone: 91-79-755-9842 Fax: 91-79-755-6782

Нашри мавод оид ба DISHA:

**«оғози фаъолияти DISHA ва фаъолият оид ба омузиш дарҲиндустон»** M.Д. Мистри, 24 феврали 1999, Кейптаун.

<http://www.internationalbudget.org/conference/disha.htm>